Mosfellsbær byggir þjónustu sína á áhugasömu og hæfu starfsfólki sem hefur tækifæri til að rækta þekkingu sína og færni í jákvæðu starfsumhverfi . Gengið er út frá því að starfsfólk sé hæft til að gegna starfsskyldum sínum , sé virkt , sjálfstætt og áhugasamt og hafi innsýn í starfsemi vinnustaðarins . Starfsfólk skal sýna viðleitni til að efla hæfni í starfi og nýta möguleika sína til að stuðla að framþróun sveitarfélagsins . Launastefnan tekur til allra starfsmanna Mosfellsbæjar . Mosfellsbær greiðir laun sem taka mið af þeim kröfum sem starfið gerir um þekkingu , hæfni og ábyrgð . Laun skulu ákvörðuð í samræmi við ofangreindar forsendur um þekkingu , hæfniþætti og ábyrgð í starfi . Telji starfsmaður sig ekki rétt launaraðaðan getur viðkomandi óskað eftir að laun verði rýnd á grunni gildandi verklagsreglna jafnlaunakerfis Mosfellsbæjar og ákvæða laga nr. 10 / 2008 um jafna stöðu og jafnan rétt karla og kvenna . Launastefna þessi samræmist mannauðsstefnu Mosfellsbæjar . Mosfellsbær hefur framkvæmt jafnlaunaúttekt PWC og hlotið gullmerki PWC 2018 . Á grunni nýs lagaramma hefur Mosfellsbær að markmiði að : Innleiða vottað jafnlaunakerfi sem byggist á jafnlaunastaðlinum ÍST 85 , það verði skjalfest og því viðhaldið . Fylgja viðeigandi lögum , reglum og kjarasamningum sem í gildi eru á hverjum tíma skv. lögum 10 / 2008 og reglugerð 1030 / 2017 . Kynna stefnuna árlega fyrir starfsmönnum Mosfellsbæjar . Stjórnendur skulu leitast við að dreifa valdi og ábyrgð með sjálfstæði og frumkvæði starfsfólks að leiðarljósi . Einnig skal farið yfir markmiðasetningu , endurgjöf á frammistöðu og starfsþróun . Mosfellsbær er aðili að Evrópusáttmála um jafna stöðu kvenna og karla í sveitarfélögum og héruðum og viðurkennir þannig rétt kvenna og karla til jafnrar stöðu hvað varðar alla þætti starfsmannamála . Einelti og / eða áreitni af öllum toga líðst ekki á vinnustöðum Mosfellsbæjar . Stjórnendur skulu hvetja til þekkingarmiðlunar , meðal annars með samnýtingu námskeiða og fræðsludaga . Nýtt starfsfólk skal fá fræðslu við hæfi og viðeigandi aðstoð til að komast vel inn í starfið . Starfsfólk skal sýna frumkvæði til að afla nauðsynlegra upplýsinga sem starf þess krefst og leitast við að miðla upplýsingum til hvers annars . Laus störf skulu auglýst á opinberum vettvangi . Kjör starfsfólks taka mið af kjarasamningum viðkomandi stéttarfélaga eða ákvæðum í ráðningarsamningum . Stefnt skal að því að tekin séu starfslokaviðtöl þegar starfsfólk lætur af störfum og skulu ábendingar úr því samtali notaðar til að bæta atriði sem betur mættu fara ef svo ber við .